[{"text_idx": "#000001", "text": "Ysbrydolwyd ein prosiect gweithdy \u2018Madison - The Journey of Making the Film\u2019 gan brofiadau\u2019r awdur Bethan Marlow a\u2019i hanes o greu prosiectau theatr gymunedol. Roeddem am adeiladu cymuned o bobl ifanc LQBTQ+ greadigol a\u2019u cynnwys yn y daith o wneud y ffilm, tra\u2019n darparu cyfleoedd i ehangu eu gwybodaeth am y diwydiant a\u2019u sgiliau yn ystod y cyfnod Datblygu a\u2019i par-atoi ar gyfer gwaith cyflogedig ar y ffilm unwaith y bydd yn mynd i gyfnod cynhyrchu. Mae rhan o\u2019r broses hon wedi cynnwys dyfeisio a chynhyrchu\u2019r ffilm fer \u2018Meantime\u2019 sy\u2019n rhoi credyd proffesiynol i\u2019r cyfranogwyr ei ddefnyddio yn ystod eu gyrfa."}, {"text_idx": "#000002", "text": "Derbyniwyd cyfanswm o \u00a320,000.00 gan Ymddiried i gynnal y gweithdai hyn. Rhannwyd y cyllid dros 3 bloc o weithdai rhwng Ionawr 2021 ac Ionawr 2023. Cafwyd cyllid ychwanegol gan BFI a Ffilm Cymru Wales Education."}, {"text_idx": "#000003", "text": "Defnyddiwyd y cyllid i sefydlu a hwyluso sesiynau ar zoom ac mewn person ac roedd yn cynnwys: Creu polisi\u0308au diogelu a gwaith papur cyfreithiol arall, ffioedd hwyluswyr a chynrychiol-wyr diogelu, ffioedd Siaradwyr Gwadd, criw cymorth ffilmio ac offer, llogi ystafell/lleoliad, o\u0302l-gynhyrchu, gofynion teithio a chynhaliaeth a mynediad i gyfranogwyr."}, {"text_idx": "#000004", "text": "Mae profiad y gweithdai wedi bod yn hynod werth chweil i'r hwyluswyr a'r cyfranogwyr. Rydym wedi llwyddo i greu cymuned o bobl greadigol ifanc, talentog wrth ddatblygu\u2019n ffilm \u2018Madison\u2019 a gobeithiwn yn y pen draw barhau a\u0302\u2019r daith gyda chyflogaeth ar y ffilm pan awn ati i gynhyrchu. Mae gan gyfranogwyr y gweithdai eu ffilm fer \u2018Meantime\u2019 i\u2019w defnyddio fel cerdyn galw ar gyfer cynlluniau diwydiant a chyfleoedd cyflogaeth yn y dyfodol."}, {"text_idx": "#000007", "text": "\u201c...roedd gallu ysgrifennu a pherfformio mewn ffilm fer yn brofiad newydd sbon. Mae wedi gwneud i mi feddwl am y posibiliadau i mi fel awdur yn y diwydiant ffilm a theledu. Mae hyn yn rhywbeth roeddwn i'n meddwl oedd allan o gyrraedd i mi gan nad oeddwn i wedi dod i gysylltiad a\u0302 hyn o'r blaen...\u201d (Hannah Lad)"}, {"text_idx": "#000009", "text": "\u201cRoedd cymryd rhan ym mhrosiect Madison yn anhygoel, roedd cael gweithio gyda phobl yn y diwydiant creadigol a ffilm yn y gweithdai yn help mawr i mi sylweddoli\u2019r gwaith sy\u2019n digwydd y tu o\u0302l i lenni\u2019r diwydiant a chynnig syniadau a posibiliadau newydd i mi ar gyfer gweithio gyda phobl yn y diwydiant. diwydiant creadigol...\u201d (Ffion Western)"}]